
Tudományos kutatómunka a lövész alegységek kiképzések alapelveiről, lehetőségeiről és alkalmazásukról a városharcban, valamint épületek elfoglalásában és megtartásában

          Az emberiség az idők kezdete óta háborúk sokaságát vívta napjainkig, és ez ma sincs másképp. Az idők múlásával az alapkoncepció ugyanaz maradt, miszerint a cél, hogy egy állam katonai erejénél fogva nyomást gyakoroljon egy vagy több másik államra. A különböző korokat lényegében csak az különbözteti meg egymástól, hogy milyen eszközökkel és hogy milyen hadszíntéren vagy alapelvek alapján zajlottak le az események.
         Pályamunkámon keresztül a jelen kor egyik legnagyobb és legjellemzőbb kihívást a városharcot és az épület harcászatot fogom bemutatni. Könnyen észrevehető, hogy manapság testesítik meg a hadszínterek a világon. Épp ezen tények motiváltak arra, hogy kutatást végezzek és egy aktuális képet mutassak arról, hol áll napjainkban a Magyar Honvédség ezen a téren. A katonai szervezeten belül a lövész alegységek szerepére helyeztem a hangsúlyt, hiszen az ő dolguk az, hogy a harcot közvetlenül is megvívják és elérjék a kívánt eredményt más csapatokkal együttműködve. A témát igyekeztem úgy kifejteni, hogy mindenki számára érthető legyen annak fontossága, melyet saját tapasztalataimmal, kutatásaimmal próbálok alátámasztani, és javaslatokkal élni a jövőre nézve.



